|  |  |  |  |
| --- | --- | --- | --- |
|  |  |  |  |
|  |  |  |  |
|  | Pædagogisk læreplan for |  |  |
|  | Liden Stina2024 |  |



Den pædagogiske læreplan udgør rammen og den fælles retning for vores pædagogiske arbejde med børnenes trivsel, læring, udvikling og dannelse. Læreplanen er et levende dokument, som kort beskriver vores pædagogiske over­vejelser og refleksioner med eksempler, der er retningsgivende for det daglige pædagogiske arbejde.

|  |
| --- |
| Ramme for udarbejdelse af den pædagogiske læreplan |
|  |

Den pædagogiske læreplan udarbejdes med ud­gangspunkt i det fælles pædagogiske grundlag samt de seks læreplanstemaer og de tilhørende pæda­gogiske mål for sammen­hængen mellem det pæda­gogiske læringsmiljø og børns læring.

Rammen for at udarbejde den pædagogiske læreplan er dagtilbudsloven og dens overordnede formålsbestemmelse samt den tilhørende bekendt­gørelse. Loven og bekendtgørelsen er udfoldet i publikationen *Den styrkede pædagogiske læreplan, Rammer og indhold*.

Liden Stina

Liden Stina er en integreret naturbørnehave i Soldalen, beliggende i Olsker, på Bornholm. Her er 17 børn i alderen 1- 6 år.

Liden Stina ligger i smukke omgivelser midt i skoven som giver os rige muligheder for at skabe en samhørighed med naturen. Vi er omgivet af både skov, dyr, vand og klipper som vi udforsker hver dag.

Genbrug, økologi og miljøbevidsthed vægtes højt i Liden Stina og Soldalen. Dette ses også i vores valg af materialer og udformning af læringsmiljøer.

Vi er inspireret af Steiner-pædagogikken. Vi vægter tid og rum til fordybelse, naturmaterialer og efterligning af de voksnes meningsfulde gøremål og forståelse for naturen og dens rytme. Vi glædes hvert år over at fordybe os i årstidsfester som bl.a. Pinsefest, Sct. Michaelsfest og Lanternefest.

|  |  |
| --- | --- |
| Børnesyn, Dannelse og børneperspektiv, Leg, Læring og Børnefællesskaber * Børnesyn
* Dannelse og børneperspektiv
* Leg
* Læring
* Børnefællesskaber.
 |  |
|  |



|  |
| --- |
| Hvordan kommer de fem centrale elementer fra det fælles pædagogiske grundlag til udtryk hos os og bliver omsat i vores hverdag sammen med børnene?Liden Stinas børnesyn baseres på at hvert barn er vigtigt, og en betydningsfuld del af vores fællesskab. Vi ønsker at børnene udvikler sig til kompetente, livsduelige og aktive mennesker der værdsætter naturen, kan finde kreative løsninger samt se mulighederne i deres omgivelser. Vi fokuserer på, anerkender og iagttager hvert enkelt barns kompetencer og ressourcer. Vi inddrager barnets egne opdagelser og nysgerrighed ved at følge barnets spor og derfra følge barnet videre i dets udvikling. Legen er vigtig i sig selv og grundlæggende for barnets trivsel og udvikling. Her i udforsker børnene sig selv, sine relationer og verden rundt omkring sig. Lege og relationer skabes naturligt mellem børnene, i planlagte og spontane aktiviteter. I Liden Stina er de voksnes rolle i legen at være nærværende, engagerede og iagttagende. Vi er nysgerrige på legens gang og børnenes deltagelse, og giver plads til at børnene selv kan prøve sig af i konflikthåndtering og udvikling af legen. Med omsorg og ro støtter vi op om legen når et barn eller gruppen har brug for hjælp. Personalet er med til at sætte rammerne og støtte op om relationer og legefælleskab. Børnegrupperne kan med fordel opdeles, og vi har mulighed for at sammensætte børnegruppen med helt små og store børn, når dette giver mening for læringen i børnegruppen.  |

|  |  |
| --- | --- |
| Pædagogisk læringsmiljø |  |

|  |
| --- |
| Hvordan skaber vi hele dagen et pædagogisk læringsmiljø, der giver alle børn mulighed for at trives, lære, udvikle sig og dannes?Liden Stina gør brug af forskellige læringsmiljøer. Vi er både udenfor i vores have, i vores naturområder i nærmiljøet og indenfor i vores institution. Ugen har en genkendelig struktur hvor formiddagsaktiviteter er planlagt over de forskellige dage: Turdage, krea-værksted, båldag og klubdage. Dette skaber forudsigelighed for børnene som gør dem trygge i hverdagen.Hver morgen afholdes en kort ”voksensnak” hvor vi gennemgår dagen. Her planlægger vi formiddagens aktivitet og vurderer ud fra den samlede børnegruppes behov, interesser og ønsker, hvordan gruppen deles op. Her sørger vi også for, at alle har potentielle kammerater i den aftalte opdeling. Vi opdeler ofte børnegruppen i mindre grupper for at sikre forudsætning for den bedste læring og relationsdannelse mellem børnene. Samtidig er målet at styrke børnenes lyst til at udforske, lege og lære i rammer der er meningsfyldte.I læringsmiljøerne skaber børnene læring og udvikling i samspil med nye og kendte relationer. Læringsmiljøerne understøttes ved at vi dagligt skaber genkendelse og forudsigelighed for det enkelte barn. Dette er med til at skabe plads og rum til pædagogiske læringsmiljøer, hvor barnet udvikler sig. Vi tager udgangspunkt i årets gang og integrerer læreplanerne i aktiviteterne og skaber herved læringsmiljøer som passer til den enkelte børnegruppe. Planlægning af læringsmiljøer gøres i fællesskab i personalegruppen. Vi bruger hinandens ressourcer og kompetencer og er sammen om en grundlæggende vilje til at skabe forandring. Vi ser hinanden som vigtige samarbejdspartnere som sammen højner vores pædagogiske praksis. Ved refleksion og evaluering kan vi fokusere på sammenhængen mellem det aktuelle læringsmiljø og børnegruppens behov og udbytte. Den nye viden bruger vi til at justere læringsmiljøer og praksis.  |

|  |  |
| --- | --- |
| Samarbejde med forældre om børns læring |  |

|  |
| --- |
| Hvordan samarbejder vi med forældrene om barnets og børnegruppens trivsel og læring?Forældresamarbejdet er en naturlig del af Liden Stina. Forældrene er vigtige samarbejdspartnere for os. Sammen skaber vi trivsel og læring for og med deres barn. Ved samtaler med forældrene, er vi nysgerrige på hvad familien er optaget af, og hvor barnets egen interesse og udvikling er. Vi informerer omkring hvilke ressourcer og kompetencer vi ser som særligt vigtige i forhold til nuværende, samt ny læring og udvikling. Aktiviteter dokumenteres og beskrives på vores tavle, på en lukket fb gruppe samt i nyhedsbreve som gør at forældrene inddrages. Dette skaber samtidig en samhørighed for barnet ved, at læringen kan fortsætte udenfor institutionens egne læringsmiljøer og herved integreres og videreudvikles i barnets eget hjem gennem samtale mellem barn og forældre.Vi skaber rum for, at barnet og familien tages godt imod om morgenen af både voksne og de børn som er mødt ind i Liden Stina. Her er plads og tid til spørgsmål og informationer omkring små og store oplevelser mellem forældre og personale. Vi holder 1-2 forældremøder og 1-2 forældresamtaler pr. barn om året. Der er altid mulighed for et udvidet forældresamarbejde med flere samtaler og ekstra sparring/rådgivning fra det pædagogiske personale, familierådgiver eller andre tværfaglige samarbejdspartnere. |

|  |  |
| --- | --- |
| Børn i udsatte positioner |  |

|  |
| --- |
| Hvordan skaber vi et pædagogisk læringsmiljø, der tager højde for og involverer børn i udsatte positioner, så børnenes trivsel, læring, udvikling og dannelse fremmes?Børn i udsatte positioner kan f.eks. være børn med en svag socioøkonomisk baggrund, børn med særlige behov, børn i risiko for at stå udenfor fællesskabet, børn hvor forældrene ligger i skilsmisse, børn med alvorligt syge søskende eller forældre, børn der er anbragt uden for hjemmet m.fl. Børn kan være i en udsat position i en kortere, eller længere periode. Medarbejderne i Liden Stina har et ansvar for at identificere og støtte børn med forskellige udfordringer. Vores fokus er at skabe et pædagogisk inkluderende læringsmiljø hvor alle børn oplever at de er en del af fællesskabet, lærer sig nye ting, udvikles, og trives. Det er særligt vigtigt for børn i udsatte positioner, at læringsmiljøerne er fagligt pædagogisk begrundet. Derudover kan vi gennem tydelige rutiner og kommunikation skabe en forudsigelighed for barnet. Vi samarbejder med forældrene samt inddrager samarbejdspartnere ved behov, bl.a. dagtilbuds konsulent, PPR og andre relevante instanser.  |

|  |  |
| --- | --- |
| Sammenhæng til børnehaveklassen |  |

|  |
| --- |
| Hvordan tilrettelægger vi vores pædagogiske læringsmiljø for de ældste børn, så det skaber sammenhæng til børnehaveklassen? (Dette spørgsmål gælder kun dagtilbud med børn i den relevante aldersgruppe.)De ældste børn samles i en gruppe en gang ugentligt, ”Klubben”, hvor der er rig mulighed for fordybelse og nysgerrighed i det lille fællesskab. Her øves færdigheder som gør barnet klar til en ny livsfase, skolen. I Liden Stina øver vi dette bl.a. gennem:* Robusthed – hvordan håndterer barnet modgang? Hvor meget hviler barnet i sig selv? At kunne udsætte egne behov, at udvise ansvarsfølelse.
* At kunne tage imod en kollektiv besked, udføre en given opgave samt vente på tur.
* Selvhjulpenhed – kan barnet tage tøj af/på? Tage initiativ til gøremål?
* Opgaver og samtaler om forskellige emner som: Hvad er en god ven og en god omgangstone.
* Massagefortællinger
* Finmotoriske aktiviteter, f.eks. at klippe, skrive sit navn, blyantsgreb
* Sprogaktiviteter hvor dialogisk læsning indgår samt rim/remser og bogstavkendskab

Klubben deltager i foråret i et overgangsprojekt sammen med sin kommende skole, hvor der både er aktiviteter i børnehaven og på den kommende skole. Vi holder overleveringssamtaler vedrørende hvert enkelt barn med forældre og kommende skole. |

|  |  |
| --- | --- |
| Øvrige krav til indholdet i den pædagogiske læreplan |  |

|  |
| --- |
| Inddragelse af lokalsamfundetVi benytter os meget af lokalsamfundet i vores læringsmiljøer. I Soldalen ligger Mostballaden og vi er ofte henne og kigge på produktionen og processen. Vi får lov til at dufte, plukke, samle æbler og smage på det færdige resultat. Vi går i biografen, ser teaterforestillinger, tager på ture i mindre grupper, låner bøger fra biblioteket samt besøger museer og attraktioner på Bornholm. Vi har årskort til NaturBornholm. Når der er cirkus i Soldalen ved Liden Stina følger vi opsætningen og Soldalens udvikling når cirkusartister bliver en del af hverdagen i en periode. Vi har en god relation til beboere i Soldalen og i lokalsamfundet. Disse byder hver især ind med forskellige kompetencer og muligheder. |

|  |
| --- |
| Arbejdet med det fysiske, psykiske og æstetiske børnemiljøLiden Stinas æstetiske børnemiljø præges af vores inspiration af Steiner og spejler årstiden. Til eventyr tænder vi et lys, vi pynter op på vores spisebord til frokost med dug og blomster. Vi bruger gerne naturmaterialer i vores kreativitet og til udsmykning af børnehaven og vores have. Stille morgener med ro, er vigtigt for os. Dette skaber plads til at alle børn kan få en god start på dagen. Vi øver os i ikke at løbe indendørs, og bruger små stemmer. Vores stue er lille, og vi har mange forskellige børn og i aldersgrupper fra vuggestue til børnehavebarnet Derfor er det vigtigt at vi leger roligt når vi alle er inde. Udenfor har vi gode muligheder for løb, fange- og tumle lege. Hvert barn skal føle sig tilpas i Liden Stina, derfor er det vigtigt at vi er nærværende voksne så vi kan støtte dem i børnefællesskabet. Vores tilgang er anerkendende og vi er nysgerrige på børnenes oplevelser og følelser. Sammen med forældrene, finder vi ud af hvordan vi støtter barnet bedst.Ofte deler vi børnene i mindre grupper hvor de kan føle sig trygge, har plads til at udfolde sig, danne og udvikle venskaber samt udvikles. Store og små børn drager omsorg for hinanden, hjælper, støtter og vejleder. Dette er givende for det enkelte barn og for børnegruppen som helhed.Fællesskabet styrkes ved en meningsfyldt hverdag og arrangementer, hvor barnet inddrages i at spille en aktiv rolle i udviklingen af hverdagen. Der skal hentes brænde, valses korn, fejes, gøres klar til eventyr og snittes pinde til sværd. Barnet har mulighed for at skabe fordybelse og skabe nye samspil som kan have en positiv indflydelse på at udvikle nye ressourcer og kompetencer for det enkelte barn. Det mærker glæden ved at være en aktiv medspiller i dagligdagen og i gruppen som helhed. Vi skaber plads til at nye legerelationer skabes og plejes. Ved delagtiggørelse og inddragelse af forældrene, støtter og vejleder vi til at skabe trygge legerelationer som giver mening for barnet. Ved at hvert enkelt barn føler sig som en væsentlig og vigtig del af børnegruppen, ser vi legene og venskaberne udvikles udenfor de opstillede læringsmiljøer. Venskaber skabes og plejes særligt i tiden hvor børnene udvikler egne lege, mens det pædagogiske personale vejleder når et barn tilkendegiver at have brug for dette.  |

|  |
| --- |
|  |

|  |  |
| --- | --- |
| De seks læreplanstemaer |  |

|  |
| --- |
| ”Den pædagogiske læreplan skal udarbejdes med udgangspunkt i seks læreplanstemaer samt mål for sammenhængen mellem læringsmiljøet og børns læring.Det skal fremgå af den pædagogiske læreplan, hvordan det pædagogiske læringsmiljø under­støtter børns brede læring inden for og på tværs af de seks læreplanstemaer.”Den styrkede pædagogiske læreplan, Rammer og indhold, s. 32 |

|  |  |
| --- | --- |
| Alsidig personlig udvikling”Alsidig personlig udvikling drejer sig om den stadige udvidelse af barnets erfaringsverden og deltagelsesmuligheder. Det forudsætter engagement, livsduelighed, gåpåmod og kompetencer til deltagelse.”Den styrkede pædagogiske læreplan, Rammer og indhold, s. 36-37 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn samt social og kulturel baggrund.
2. Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering.
 |

|  |
| --- |
| Hvordan understøtter vores pædagogiske læringsmiljø børnenes alsidige personlige udvikling?Herunder, hvordan vores pædagogiske læringsmiljø:Understøtter de to pædagogiske mål for temaet Alsidig personlig udvikling Tager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At vi ser en glæde hos det enkelte barn samt at alle børn har optimale muligheder for at udvikle deres potentiale, så de kan udfolde sig som selvstændige og alsidige personer, der oplever sig som værdifulde deltagere i forskellige sammenhænge. At børnene bliver mere og mere selvhjulpne efterhånden som de bliver ældre. At børnene i dagligdagen får tid og rum til at lege. Det er gennem legen det lille barn lærer og øver de ting det oplever. Målet nås bl.a. ved at:* Skabe tryghed i børnehaven f.eks. ved at de voksne er tilgængelige og kærlige og ved at den daglige rytme er genkendelig. Udvikling af gode personlige kompetencer forudsætter tryghed og det er de voksnes ansvar at skabe rammerne.
* I dagligdagen være bevidste om, at alle børn mødes så de føler sig respekteret og hørt, også i situationer hvor barnet og den voksne ikke er enige om hvad der skal ske. F.eks. sætte ord på barnets vrede over at legen nu sluttes af fordi vi skal hjem. Dette kan danne udgangspunkt for samtaler med forældre om det samme tema.
* Opmuntre børnene til selv at prøve at løse forhindringer; det være sig et højt trin på en trappe, et bukseben der ikke vil trækkes på eller en leg barnet gerne vil deltage i. Vi vil også opfordre til, at børnene hjælper hinanden, så omsorgskræfterne bliver udviklet.
* Være opmærksomme på, at barnet hører flere ja’er end nej’er, når det tager initiativ til noget.
* Have legetøj i børnehaven, der ikke er for ”færdigt”, men giver plads til børnenes egen fantasi.

Målet er nået når: Vi ser, at det enkelte barn hviler i sig selv, trives og også kan give plads til at et andet barn er midtpunkt. Børnene er gode til at lege sammen. Forældrene giver tilbagemeldinger om, at deres barn udvikler sig godt. Børnene fortsætter med at kunne lege med ting, der fordrer fantasi og forestillingsevne. F.eks. en kvist fra skoven, som er babyen og en lidt større som er moren. |

|  |  |
| --- | --- |
| Social udvikling”Social udvikling er udvikling af sociale handlemuligheder og deltagelsesformer og foregår i sociale fællesskaber, hvor børnene kan opleve at høre til, og hvor de kan gøre sig erfaringer med selv at øve indflydelse og med at værdsætte forskellighed. Gennem relationer til andre udvikler børn empati og sociale relationer, og læringsmiljøet skal derfor understøtte børns opbygning af relationer til andre børn, til det pædagogiske personale, til lokal- og nærmiljøet, til aktivi­teter, ting, legetøj m.m.”Den styrkede pædagogiske læreplan, Rammer og indhold, s. 38-39 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer.
2. Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse.
 |

|  |
| --- |
| Hvordan understøtter vores pædagogiske læringsmiljø børnenes sociale udvikling?Herunder, hvordan vores pædagogiske læringsmiljø:Understøtter de to pædagogiske mål for temaet Social udvikling Tager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At vi i fællesskab skaber en sund børnekultur hvor børnene udvikler respekt og empati for hinanden samt får en forståelse for at hvert individ er helt unikt og vi alle er værdifulde. At børnehaven er et sted, hvor barnet inspireres til fantasifuld og social leg. At børnene har lyst til og har udviklet evner til at deltage i fællesskabet på en måde så alle respekteres. Mål nås bl.a. ved at: * De voksne er efterlignelsesværdige i deres måde at være på: Taler ordentligt og kærligt; laver nyttige ting for fællesskabet, skaber en god måltidskultur, bygger huler og laver bål; respekterer andre mennesker, både store og små.
* Børnenes dagligdag og indretning inspirerer til at man laver noget sammen: leger, arbejder, hviler, synger, danser osv.
* Gøre forældre opmærksomme på hvilke børn der gerne vil lege endnu mere sammen f.eks. efter børnehavetiden eller i weekenden, eller hvilke børn der kunne have godt af at styrke deres venskab.

Målet er nået når: Børnene viser glæde ved samværet med andre og også kan lege alene og sætte grænser i forhold til sig selv. Vi ser at børnene er selvstændige og viser opmærksomhed overfor hvordan andre har det. Hverdagen i børnehaven summer af liv og glæde.  |

|  |  |
| --- | --- |
| Kommunikation og sprog”Børns kommunikation og sprog tilegnes og udvikles i nære relationer med barnets forældre, i fællesskaber med andre børn og sammen med det pædagogiske personale. Det centrale for børns sprogtilegnelse er, at læringsmiljøet understøtter børns kommunikative og sproglige interaktioner med det pædagogiske personale. Det er ligeledes centralt, at det pædagogiske personale er bevidst om, at de fungerer som sproglige rollemodeller for børnene, og at børnene guides til at indgå i fællesskaber med andre børn.”Den styrkede pædagogiske læreplan, Rammer og indhold, s. 40-41 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden.
2. Det pædagogiske læringsmiljø skal understøtte, at alle børn opnår erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber.
 |

|  |
| --- |
| Hvordan understøtter vores pædagogiske læringsmiljø børnenes kommunikation og sprog?Herunder, hvordan vores pædagogiske læringsmiljø:Understøtter de to pædagogiske mål for temaet Kommunikation og sprog Tager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At det enkelte barn udvikler og bruger sit sprog i hverdagen. Hverdagen skal være fuld af leg og sang. Vi har en kultur hvor samtalen er i fokus, der snakkes om oplevelser, vi, børn og voksne, er nysgerrige og lytter med respekt samt tålmodighed til hinanden.Målet nås bl.a. ved at:* Bruge rim, remser, fingerlege, sanglege, fortæller historier og læser bøger med børnene.
* Vi voksne selv bruger vores sprog i hverdagen og opmuntrer børnene til det. Ved selv at lege med sproget, udtrykke følelser og ønsker, sætte ord på oplevelser, f.eks. mærke vind på sin kind når man gynger, føle sand i vand og sten på ben, høre pip og fløjt i træet så højt, smage på årstidens grøntsager og frugter – og tale om det alt sammen.
* Have tilstrækkeligt med udklædningstøj og andet til rollelege.
* Være nærværende voksne i børnefællesskaberne.
* Gentagelser. Ved vores daglige morgensang, synges de samme sange hele ugen, sange der passer til børnenes udviklingsniveau og sprogforståelse. De ældste børn lærer desuden sange fra Højskolesangbogen. Vi fortæller samme eventyr hele ugen sammen med konkreter. Sidst på ugen er børnene medfortællere, de får hver sin konkret og kan bidrage med replikker og bevægelser.
* Vi giver de mindste gode forudsætninger for at bruge non-verbal kommunikation gennem kroppen og læringsmiljøet
* Talepause for børnehavebørnene: De første 5 minutter ved frokosten er talepause. Dette giver børnene mulighed for egne, uforstyrrede, tanker og reflektioner. Dette gør ofte samtalen under måltidet roligere og nye emner bliver vendt og tanker delt.
* Vi har sproggruppe for børn der har behov for en ekstra sprogstimulerende indsats.

Målet er nået når: Vi kan se børnene bliver bedre og bedre til at udtrykke sig og blive forstået. Børnene har lyst til og er aktive med at udforske sproget og lege sproglig komplekse lege. Vi ser og hører børnene ”blande sig” i tilrettelæggelsen af f.eks. en leg eller hvad der ellers sker i dagligdagen. |

|  |  |
| --- | --- |
| Krop, sanser og bevægelse”Børn er i verden gennem kroppen, og når de støttes i at bruge, udfor­dre, eksperimentere, mærke og passe på kroppen – gennem ro og bevægelse – lægges grundlaget for fysisk og psykisk trivsel. Kroppen er et stort og sammensat sansesystem, som udgør fundamentet for erfaring, viden, følelsesmæssige og sociale processer, ligesom al kommunikation og relationsdannelse udgår fra kroppen”.Den styrkede pædagogiske læreplan, Rammer og indhold, s. 42-43 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på.
2. Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornem­melser, kroppens funktioner, sanser og forskellige former for bevægelse.
 |

|  |
| --- |
| Hvordan understøtter vores pædagogiske læringsmiljø udviklingen af børnenes krop, sanser og bevægelse?Herunder, hvordan vores pædagogiske læringsmiljø:Understøtter de to pædagogiske mål for temaet Krop, sanser og bevægelse Tager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At børnene oplever glæde ved at være i bevægelse, bruge deres krop på mange forskellige måder og gør brug af deres sanser. Børnene udviser tryghed, har lyst til og mod på at balancere og klatre, løbe og være kropsligt nysgerrig.Liden Stinas placering, midt i skoven, giver os mange forskellige bevægelsesmuligheder i kuperet terræn. Vi tager på lange og korte ture i nærmiljøet hvor vi oplever skoven og har rige muligheder at klatre, hoppe og balancere. Vores have indrettes med legemiljøer der giver plads til fange- og løbelege, tov i træerne bruges til gynger og træerne er gode at klatre i. Hviletid er en del af den faste daglige rutine på Liden Stina. Hviletid er en vigtig pause for børnene hvor de kan mærke sig selve og finde ro i sin krop. Målet nås bl.a. ved at:* Være meget ude, i omgivelser der inspirerer til bevægelse: skov og krat, klipper og træer, huler og hytter.
* Børnene har lyst til deltagelse til leg i haven samt udfordre sig selv ved længere gå eller cykelture.
* De voksne er interesserede i at udforske muligheder: Hvad kan dette bræt mon bruges til, og hvad hvis vi lægger det over den store sten dér?
* Opfordre til at lege ”Jorden-er-giftig” -agtige lege både indendørs og udendørs.
* Bruge naturens materialer også til at træne finmotorikken f.eks. så ærter og høste dem, plukke bær og spise dem og plukke de små fine forårsblomster.
* Danse.
* Stimulere sanserne gennem:

- dufte til blomsterne og regnen- smage purløget i haven, skovsyren og bærerne- føle koglernes og træstammernes struktur, det våde eller varme sand, mærke gedernes pels- høre vinden i træerne, musvågens kalden - se årstidernes forskellighed, solsorten der sidder på taget, sneen dække landskabet Målet er nået når: Børnene i dagligdagen tør prøve nye ting af og samtidig har en realistisk opfattelse af hvad der kan lade sig gøre uden at det bliver for farligt. At de f.eks. går hen til kanten af klippen og ikke bare springer ud over, men vurderer om det for dem er bedre at klatre baglæns ned eller tage en anden vej. Forældrene og vi ser børnene udvikler sig og kan flere og flere ting. |

|  |  |
| --- | --- |
| Natur, udeliv og science”Naturoplevelser i barndommen har både en følelsesmæssig, en kropslig, en social og en kognitiv dimension. Naturen er et rum, hvor børn kan eksperimentere og gøre sig de første erfaringer med naturvidenskabelige tænke- og analysemåder. Men naturen er også grundlag for arbejdet med bæredygtighed og samspillet mellem menneske, samfund og natur.”Den styrkede pædagogiske læreplan, Rammer og indhold, s. 44-45 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskets forbundethed med naturen, og som giver børnene en begyndende forståelse for betydningen af en bæredygtig udvikling.
2. Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhænge, herunder en begyndende matematisk opmærksomhed.
 |

|  |
| --- |
| Hvordan understøtter vores pædagogiske læringsmiljø, at børnene gør sig erfaringer med natur, udeliv og science?Herunder, hvordan vores pædagogiske læringsmiljø:Understøtter de to pædagogiske mål for temaet Natur, udeliv og science Tager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At børnene er fortrolige med naturen, viser interesse og glæde for at lege, opholde sig i den og tage på ture. Ser mulighederne i de ting vi har rundt om os og får en forståelse for genbrug og bæredygtighed.Målet nås bl.a. ved at:* Vi er udenfor hver dag. Vi mærker hvordan regnen pisker, solen varmer og fuglene synger. Vi observerer naturen og kigger på hvad der vokser til enhver tid.
* De voksne i børnehaven selv viser interesse og omsorg for de planter, dyr og andre fænomener vi måtte møde på vores vej.
* Indretter forskellige steder i skoven og kalder dem ved navne. Disse kan vi besøge og bruge i løbet af dagen og året.
* Synge og fortælle eventyr med årstidsrelateret indhold.
* Vi er nysgerrige sammen med børnene, og finder information eller spørger relevant person, hvis det er noget vi ikke kender og gerne vil vide mere om. Vi deler det vi har set og lært med forældrene og andre.
* inddrager børnene i overvejelserne af hvordan vi kan bygge/skabe eller genbruge det vi har brug for med materialer vi har rundt os.
* Vi undersøger, italesætter og er nysgerrige i vores hverdag: Hvad kan flyde i baljen med vand, hvad synker og hvorfor. Hvad sker der når vi graver en kanal. Hvad kan brænde på bålet, hvad kan ikke brænde, hvorfor lugter noget grimt og andet rart.

Målet er nået når: Børnene bevæger sig frie i naturen og er nysgerrige på hvad de ser. Vi ser børnene eksperimentere med de forskellige elementer og føle glæde ved det. Børnene udviser omsorg for dyr og planter og f.eks. er opmærksomme på at gederne eller blomsterne mangler vand. Børnene er kreative i materialers anvendelsesmuligheder.  |

|  |  |
| --- | --- |
| Kultur, æstetik og fællesskab”Kultur er en kunstnerisk, skabende kraft, der aktiverer børns sanser og følelser, ligesom det er kulturelle værdier, som børn tilegner sig i hverdagslivet. Gennem læringsmiljøer med fokus på kultur kan børn møde nye sider af sig selv, få mulighed for at udtrykke sig på mange forskellige måder og forstå deres omverden.”Den styrkede pædagogiske læreplan, Rammer og indhold, s. 46-47 |  |

|  |
| --- |
| Pædagogiske mål for læreplanstemaet:1. Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier.
2. Det pædagogiske læringsmiljø skal understøtte, at alle børn får mange forskellige kulturelle ople­velser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier.
 |

|  |
| --- |
| Hvordan understøtter vores pædagogiske læringsmiljø, at børnene gør sig erfaringer med kultur, æstetik og fællesskab?Herunder, hvordan vores pædagogiske læringsmiljø:Understøtter de to pædagogiske mål for temaet Kultur, æstetik og fællesskabTager udgangspunkt i det fælles pædagogiske grundlag Ses i samspil med de øvrige læreplanstemaer.Mål: At give børnene mulighed for at deltage i og få viden om kultur og traditioner. Børnene danner sig kreative erfaringer. At børnene får respekt for andres kultur og måder at udtrykke sig på.Målet nås bl.a. ved at:* Fejre årstidsfester i børnehaven, f.eks. sommerfest, høstfest, lanternefest og fastelavn. Inddrage forældrene i forberedelserne og festerne.
* Fortælle eventyr i børnehaven.
* Synge sange fra Højskolesangbogen og på andre sprog.
* Tegne og male med børnene.
* Have udklædningstøj og rekvisitter tilgængelige.
* Fortælle om og vise respekt overfor andre kulturer.
* Fejre barnets fødselsdag

Målet er nået når: Børnene er nysgerrige, undrende og kreative i hverdagen. Børnene selv synger og evt. får lyst til at spille teater. Børnene deltager i forberedelserne til årstidsfesterne og efterhånden kan huske hvad det var vi gjorde sidst. Dét at tale et andet sprog ikke anses for mærkeligt – man kan jo lege sammen alligevel. |

|  |  |
| --- | --- |
| Evalueringskultur |  |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædago­giske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse. Evalueringen skal offentliggøres.Lederen af dagtilbuddet er ansvarlig for at sikre en løbende pædagogisk dokumentation af sam­menhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.”Den styrkede pædagogiske læreplan, Rammer og indhold, s. 50-51 |

|  |
| --- |
| Det er ikke et lovkrav at beskrive dagtilbuddets dokumentations- og evalueringspraksis i den pædagogiske læreplan, men det kan være en fordel i udarbejdelsen af læreplanen at forholde sig til den løbende opfølgning og evaluering af indholdet i læreplanen. |

|  |
| --- |
| Hvordan skaber vi en evalueringskultur, som udvikler og kvalificerer vores pædagogiske læringsmiljø? Det vil sige, hvordan dokumenterer og evaluerer vi løbende vores pædagogiske arbejde, herunder sammenhængen mellem det pædagogiske læringsmiljø og de tolv pædagogiske mål?Her kan I kort beskrive jeres arbejde med at etablere en evalueringskultur som en del af det daglige pæda­gogiske arbejde. I kan fx beskrive, hvordan I arbejder systematisk med evaluering, om I arbejder med særlige metoder, om I arbejder eksperimenterende eller undersøgende med et særligt fokus, samt hvordan, hvor ofte og i hvilke fora I drøfter og reflekterer over jeres pædagogiske praksis mv. |

|  |
| --- |
| Hvordan evaluerer vi arbejdet med den pædagogiske læreplan, som skal foretages mindst hvert andet år?Til personalemøde diskuterer og evaluerer vi vores læringsmiljøer, aktiviteter og børnefælleskaber.Vi er nysgerrige på vores kollegers praksis, reflekterer sammen og er omstillingsparate. Vi er villige til at lære fra hinanden og ud fra observationer af børnene lave forandringer til gavn for den aktuelle børnegruppe og de individuelle børns behov. Efter hvert projekt og årstidsfester laver vi en skriftlig evaluering som indeholder: planen for hvad vi gjorde (inklusiv kopi af sange), hvad virkede og hvad skal vi ændre til næste gang. Dette gøres på førstkommende personalemøde.4/2024, er læreplanen revurderet og opdateret og gennemgås efterfølgende af hele personalegruppen til et personalemøde. Fremadrettet evalueres læringsplanen til en personalelørdag mindst hver andet år. |

<kKætre